title: A Bizottság (EU) 2019/935 végrehajtási rendelete (2019. április 16.) az 1308/2013/EU európai parlamenti és tanácsi rendeletnek a szőlőből készült termékek fizikai, kémiai és érzékszervi jellemzőinek meghatározására szolgáló analitikai módszerek, valamint a természetes alkoholtartalom növelésére vonatkozó tagállami határozatokról szóló értesítések tekintetében történő alkalmazására vonatkozó szabályok megállapításáról

text:
                  7.6.2019

                  HU

                  Az Európai Unió Hivatalos Lapja

                  L 149/53

         A BIZOTTSÁG (EU) 2019/935 VÉGREHAJTÁSI RENDELETE
         (2019. április 16.)
         az 1308/2013/EU európai parlamenti és tanácsi rendeletnek a szőlőből készült termékek fizikai, kémiai és érzékszervi jellemzőinek meghatározására szolgáló analitikai módszerek, valamint a természetes alkoholtartalom növelésére vonatkozó tagállami határozatokról szóló értesítések tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 80. cikke (5) bekezdésére, 91. cikke c) és d) pontjára és 223. cikke (3) bekezdésére,
         mivel:

                     (1)

                     Az 1308/2013/EU rendelet hatályon kívül helyezte és felváltotta az 1234/2007/EK tanácsi rendeletet (2). Az 1308/2013/EU rendelet II. része II. címe I. fejezetének 1. szakasza szabályokat állapít meg a szőlőből készült termékek kategóriái, a borászati eljárások és az alkalmazandó korlátozások tekintetében, és felhatalmazza a Bizottságot arra, hogy felhatalmazáson alapuló jogi aktusokat és végrehajtási jogi aktusokat fogadjon el az említett területekre vonatkozóan. Annak érdekében, hogy a borpiac az új jogi keretben zökkenőmentesen működjön, bizonyos szabályokat ilyen jogi aktusok útján kell elfogadni. A szóban forgó jogi aktusoknak fel kell váltaniuk az (EU) 2019/934 a borászatról szóló, felhatalmazáson alapuló rendelet (3) felhatalmazáson alapuló bizottsági rendelet által hatályon kívül helyezett 606/2009/EK bizottsági rendelet (4) rendelkezéseit.

                     (2)

                     Az 1308/2013/EU rendelet 80. cikkének (5) bekezdése és 91. cikkének d) pontja alapján a Bizottság szükség esetén szabályokat állapít meg a szőlőből készült termékek fizikai, kémiai és érzékszervi jellemzőinek meghatározására szolgáló analitikai módszerekre vonatkozóan. A módszereknek a Nemzetközi Szőlészeti és Borászati Szervezet (OIV) által ajánlott és közzétett releváns módszereken kell alapulniuk, kivéve ha azok nem lennének hatékonyak vagy megfelelők. Az 1308/2013/EU rendelet 91. cikkének c) pontja továbbá felhatalmazza a Bizottságot arra, hogy szabályokat állapítson meg annak ellenőrzésére, hogy a szóban forgó termékeket alávetették-e az Unióban engedélyezett borászati eljárásoknak meg nem felelő kezeléseknek.

                     (3)

                     Az allil-izotiocianát borászati termékben való jelenlétének megállapítására szolgáló elemzési módszert e rendelet melléklete határozza meg. Ami az annak megállapítására szolgáló egyéb módszereket illeti, hogy a termékeket alávetették-e az engedélyezett borászati eljárásoknak meg nem felelő kezeléseknek, az érintett tagállamok által engedélyezett szabályokat kell alkalmazni.

                     (4)

                     Az 1308/2013/EU rendelet VIII. melléklete I. része A. szakaszának 3. pontja értelmében a tagállamoknak értesíteniük kell a Bizottságot az említett szakasz 2. pontjában megállapított határértékek bármilyen növeléséről. Meg kell határozni az ezen információknak a tagállamok által a Bizottsághoz történő benyújtására vonatkozó részleteket.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Hatály
            Ez a rendelet szabályokat határoz meg az 1308/2013/EU rendelet II. címe I. fejezetének alkalmazására vonatkozóan a szőlőből készült termékek fizikai, kémiai és érzékszervi jellemzőinek meghatározására szolgáló analitikai módszerek, valamint a természetes alkoholtartalom növelésére vonatkozó tagállami határozatokról szóló értesítések tekintetében.

            2. cikk
            Alkalmazandó uniós analitikai módszerek
            E rendelet melléklete tartalmazza az 1308/2013/EU rendelet 75. cikke (5) bekezdésének d) pontjában említett azon analitikai módszereket, amelyeket az allil-izotiocianátnak az egyes szőlőből készült termékek előállításához történő felhasználására vonatkozó uniós szabályokban megállapított határértékek ellenőrzésére kell alkalmazni.

            3. cikk
            Értesítés a természetes alkoholtartalom növelését engedélyező tagállami határozatokról

               (1)   Azok a tagállamok, amelyek az 1308/2013/EU rendelet VIII. melléklete I. része A. szakaszának 3. pontja alapján engedélyezik a térfogatszázalékban kifejezett természetes alkoholtartalom növelését, erről az eltérés megadásától számítva egy hónapon belül értesítik a Bizottságot. Az értesítésben a tagállamok meghatározzák a határozat által érintett régiókat és fajtákat, valamint adatokat és bizonyítékokat nyújtanak be arra vonatkozóan, hogy az érintett régiókban az éghajlati viszonyok rendkívül kedvezőtlenek voltak.

               (2)   Az értesítést az (EU) 2017/1183 bizottsági felhatalmazáson alapuló rendeletnek (5) és az (EU) 2017/1185 bizottsági végrehajtási rendeletnek (6) megfelelően kell megküldeni.

               (3)   A Bizottság ezután tájékoztatja a többi tagállamot.

            4. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 7-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 16-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).

            (3)  A Bizottság (EU) 2019/934 felhatalmazáson alapuló rendelete (2019. március 12.) az 1308/2013/EU európai parlamenti és tanácsi rendeletnek az alkoholtartalom-növelés engedélyezésére vonatkozó lehetőség által érintett szőlőtermő területek, az engedélyezett borászati eljárások és a szőlőből készült termékek előállítására és tartósítására alkalmazandó korlátozások, a melléktermékek százalékos arányban megadott minimális alkoholtartalma és a melléktermékek kivonása, valamint az OIV adatlapjainak közzététele tekintetében történő kiegészítéséről (lásd e Hivatalos Lap 1. oldalát).

            (4)  A Bizottság 606/2009/EK rendelete (2009. július 10.) a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).

            (5)  A Bizottság (EU) 2017/1183 felhatalmazáson alapuló rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről (HL L 171., 2017.7.4., 100. o.).

            (6)  A Bizottság (EU) 2017/1185 végrehajtási rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L 171., 2017.7.4., 113. o.).

            MELLÉKLET

               KÜLÖNLEGES UNIÓS ANALITIKAI MÓDSZEREK

            ALLIL-IZOTIOCIANÁT
            1.   A módszer elve
            A borban esetlegesen jelen lévő allil-izotiocianátot desztillációval dúsítjuk és gázkromatográfiával mutatjuk ki.
            2.   Reagensek
            2.1.   Abszolút etil-alkohol.
            2.2.   Standard oldat: allil-izotiocianát abszolút alkoholos oldata, amely 15 mg allil-izotiocianátot tartalmaz literenként.
            2.3.   Etil-alkoholból és szárazjégből álló fagyasztókeverék (hőmérséklet – 60 °C).
            3.   Készülék
            3.1.   Desztillációs készülék, lásd az ábrát. A készülékben folyamatos a nitrogénáram.
            3.2.   Fűtőköpeny, termosztatikus szabályozással.
            3.3.   Áramlásmérő.
            3.4.   Gázkromatográf a kénvegyületek számára lángspektrometriás (λ = 394 nm) vagy bármilyen egyéb megfelelő detektorral felszerelve.
            3.5.   3 mm belső átmérőjű és 3 m hosszú, rozsdamentes acélból készült kromatográfiás oszlop, 10 % Carbowax 20 M-mel töltve, Chromosorb WHP hordozón (80–100 mesh szemcsenagyság).
            3.6.   Mikrofecskendő, 10 μl.
            4.   Eljárás
            Töltsünk két liter bort a desztillációs lombikba. Tegyünk néhány ml etil-alkoholt (2.1. pont) a két gyűjtőcsőbe úgy, hogy a gázdiszperziós rudak porózus részei teljesen belemerüljenek. Hűtsük le a két csövet kívülről a fagyasztókeverékkel. Csatlakoztassuk a lombikot a gyűjtőcsövekhez, és kezdjük el átöblíteni a készüléket nitrogénnel, óránként három literes sebességgel. Melegítsük fel a bort 80 °C hőmérsékletűre a fűtőköpeny segítségével, desztilláljuk, és gyűjtsünk össze 45–50 ml desztillátumot.
            Stabilizáljuk a kromatográfot; a következő gázkromatográfiás körülmények biztosítása ajánlott:

                        —

                        befecskendezési hőmérséklet: 200 °C,

                        —

                        oszlophőmérséklet: — 130 °C,

                        —

                        hélium vivőgáz áramlási sebessége: 20 ml/perc.

                  Mikrofecskendő segítségével juttassunk be akkora térfogatú standard oldatot, hogy az allil-izotiocianátnak megfelelő csúcs könnyen azonosítható legyen a gázkromatogramon.
            Hasonlóképpen juttassunk be juttassunk be a desztillátumból egy alikvot részt a kromatográfba. Ellenőrizzük, hogy az így kapott csúcs retenciós ideje megfelel-e az allil-izotiocianát csúcs retenciós idejének.
            A fent leírt körülmények között a borban jelenlévő természetes vegyületek nem hoznak létre interferáló csúcsokat a mintaoldat kromatogramján.

               Desztillációs készülék nitrogénáramlással


title: A Bizottság (EU) 2019/953 végrehajtási rendelete (2019. május 22.) a „Nizza” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
                  12.6.2019

                  HU

                  Az Európai Unió Hivatalos Lapja

                  L 154/33

         A BIZOTTSÁG (EU) 2019/953 VÉGREHAJTÁSI RENDELETE
         (2019. május 22.)
         a „Nizza” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     Az 1308/2013/EU rendelet 97. cikke (2) és (3) bekezdésének megfelelően a Bizottság megvizsgálta az Olaszország által a „Nizza” elnevezés bejegyzésére vonatkozóan benyújtott kérelmet (2), majd közzétette az Európai Unió Hivatalos Lapjában.

                     (2)

                     A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

                     (3)

                     Az 1308/2013/EU rendelet 99. cikkének megfelelően a „Nizza” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.

                     (4)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            A „Nizza” (OEM) elnevezés oltalomban részesül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 22-én.

                  a Bizottság részéről

               Phil HOGAN

                  a Bizottság tagja

            (1)  HL L 347., 2013.12.20., 671. o.

            (2)  HL C 55., 2019.2.12., 6. o.


title: A Bizottság (EU) 2017/2280 végrehajtási rendelete (2017. december 11.) az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról szóló (EU) 2015/220 végrehajtási rendelet módosításáról

text:
                  12.12.2017

                  HU

                  Az Európai Unió Hivatalos Lapja

                  L 328/12

            A BIZOTTSÁG (EU) 2017/2280 VÉGREHAJTÁSI RENDELETE
      (2017. december 11.)
      az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról szóló (EU) 2015/220 végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 2009. november 30-i 1217/2009/EK tanácsi rendeletre (1) és különösen annak 5a. cikke (2) bekezdésére, 8. cikke (3) bekezdésének harmadik és negyedik albekezdésére, valamint 19. cikke (3) bekezdésére,
      mivel:

                  (1)

                  Az (EU) 2015/220 bizottsági végrehajtási rendelet (2) meghatározza az adatszolgáltató üzemek számát tagállamonként és a mezőgazdasági számviteli információs hálózat (FADN) körzetei szerint. A (EU) 2015/220 végrehajtási rendelet előírja, hogy a tagállamoknak értesíteniük kell a Bizottságot az adatszolgáltató üzemek kiválasztására kidolgozott tervről, amely a terv által érintett számviteli év kezdete előtt biztosítja a felmérés területének reprezentatív számviteli mintáját.

                  (2)

                  Németország azon kérését követően, hogy a Schleswig-Holstein és a Hamburg körzetet egy, Schleswig-Holstein/Hamburg elnevezésű körzetté egyesítsék, valamint Görögország, Magyarország, Románia és Finnország azon kérését követően, hogy a mezőgazdasági szerkezetátalakítások következtében megváltoztassák az adatszolgáltató üzemek számát vagy gazdasági méretre vonatkozó küszöbértékét, helyénvaló lehetővé tenni e tagállamok számára a 2018. számviteli évre vonatkozó kiválasztási tervük és/vagy gazdasági méretre vonatkozó küszöbértékük felülvizsgálását, valamint az adatszolgáltató üzemek számának megfelelő újraelosztását vagy kiigazítását.

                  (3)

                  Tekintettel arra, hogy a számviteli adatok korábbi rendelkezésre állása és minőségének javítása egyre nagyobb jelentőséggel bír, a Bizottság arra ösztönzi a tagállamokat, hogy tegyenek további szervezési erőfeszítéseket, amelyek lehetővé teszik az adatok teljességének javítását, valamint azt, hogy a mezőgazdasági adatszolgáltatási űrlapokat az (EU) 2015/220 végrehajtási rendelet 10. cikkében megállapított határidők előtt nyújtsák be.

                  (4)

                  A tagállamok által benyújtott számviteli adatok korábbi rendelkezésre állásának, teljességének és minőségének javítása érdekében felül kell vizsgálni az adattovábbítási határidőket és az egységes díj megfizetésével kapcsolatos eljárást, amelyet össze kell kapcsolni a Bizottsághoz eljuttatott FADN-adatok átadásának ütemezésével és az adatok teljességével.

                  (5)

                  A 2018-as számviteli évre vonatkozó átmeneti rendelkezést fel kell venni az (EU) 2015/220 végrehajtási rendelet 14. cikkébe.

                  (6)

                  Az (EU) 2015/220 végrehajtási rendelet VIII. melléklete meghatározza a mezőgazdasági adatszolgáltatási űrlapok megjelenési formáját és felépítését. Az egyértelműség érdekében a VIII. mellékletnek további információkat kell tartalmaznia az említett adatokat tartalmazó közlés megjelenési formájára vonatkozóan.

                  (7)

                  Az (EU) 2015/220 végrehajtási rendeletet ezért ennek megfelelően módosítani kell.

                  (8)

                  A javasolt módosításokat a 2018-as számviteli évtől kell alkalmazni.

                  (9)

                  Az e rendeletben előírt intézkedések összhangban vannak a mezőgazdasági számviteli információs hálózat bizottságának véleményével,

            ELFOGADTA EZT A RENDELETET:
      1. cikk
      Az (EU) 2015/220 végrehajtási rendelet a következőképpen módosul:

                  1.

                  A 3. cikk (2) bekezdése a következő albekezdéssel egészül ki:
                  „Finnország, Görögország, Magyarország, Németország és Románia felülvizsgálja a 2018. számviteli évre vonatkozó kiválasztási tervét. 2018. március 31-ig értesítik a Bizottságot az adott számviteli évre vonatkozó felülvizsgált kiválasztási tervükről.”

                  2.

                  A 14. cikk helyébe az alábbi szöveg lép:
                  „14. cikk
                  Az átalánydíj összege
                  (1)   Az 1217/2009/EK rendelet 19. cikke (1) bekezdésének a) pontjában említett átalánydíj összege mezőgazdasági adatszolgáltatási űrlaponként 160 EUR.
                  (2)   Amennyiben az 1217/2009/EK rendelet 19. cikke (1) bekezdésének a) pontjában említett 80 %-os küszöbértéket sem egy adott FADN-körzet, sem az érintett tagállam szintjén nem sikerül elérni, a szóban forgó rendelkezésben meghatározott csökkentést csak nemzeti szinten kell alkalmazni.
                  (3)   Valamely FADN-körzet vagy az adott tagállam esetében, az 1217/2009/EK rendelet 19. cikke (1) bekezdésének a) pontjában említett 80 %-os küszöbérték elérésére vonatkozó kötelezettség teljesítésétől függően az átalánydíj összege

                              a)

                              5 EUR-val emelkedik, ha valamely tagállam az e rendelet 9. cikkében említett számviteli adatokat legalább egy hónappal a 10. cikk (3) bekezdése szerinti vonatkozó határidő előtt benyújtja; vagy

                              b)

                              7 EUR-val emelkedik a 2018. számviteli évben és 10 EUR-val a 2019. számviteli évtől kezdve, ha valamely tagállam az e rendelet 9. cikkében említett számviteli adatokat legalább két hónappal a 10. cikk (3) bekezdése szerinti vonatkozó határidő előtt benyújtja;

                        (4)   Az átalánydíj (3) bekezdés a) és b) pontja szerinti növekedéséhez hozzáadódhat 2 EUR a 2018. számviteli évre vonatkozóan és 5 EUR a 2019. számviteli évtől kezdve, amennyiben a Bizottság e rendelet 13. cikke első bekezdésének b) pontja szerint ellenőrizte a számviteli adatokat és úgy ítélte meg, hogy az 1217/2009/EK rendelet 8. cikkének (2) bekezdése szerint szabályszerűen vannak megadva, vagy a Bizottság részére történő benyújtásuk időpontjában, vagy attól az időponttól kezdődően két hónapon belül, amikor a Bizottság tájékoztatta az adatokat benyújtó tagállamot, hogy a benyújtott számviteli adatok nem szabályszerűen vannak megadva.”

                  3.

                  Az I., a II. és a VIII. melléklet e rendelet mellékletének megfelelően módosul.

            2. cikk
      Ez a rendelet az Európai Unió Hivatalos Lapjában való kihirdetését követő hetedik napon lép hatályba.
      Ezt a rendeletet a 2018. számviteli évtől kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. december 11-én.

               a Bizottság részéről

               az elnök

            Jean-Claude JUNCKER

         (1)  HL L 328., 2009.12.15., 27. o.

         (2)  A Bizottság (EU) 2015/220 végrehajtási rendelete (2015. február 3.) az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról (HL L 46., 2015.2.19., 1. o.).

         MELLÉKLET
         Az (EU) 2015/220 végrehajtási rendelet I., II. és VIII. melléklete a következőképpen módosul:

                     1.

                     Az I. mellékletben:
                     a Romániára vonatkozó sor helyébe a következő lép:

                                 „Románia

                                 4 000 ”

                     2.

                     A II. melléklet a következőképpen módosul:

                                 a)

                                 Az adatszolgáltató üzemek számáról szóló táblázatban a Németországra vonatkozó sorok helyébe a következő lép:

                                             „Hivatkozási szám

                                             Az FADN-körzet megnevezése

                                             Az adatszolgáltató üzemek száma számviteli évenként

                                             NÉMETORSZÁG

                                             015

                                             Schleswig-Holstein/Hamburg

                                             662

                                             030

                                             Niedersachsen

                                             1 307

                                             040

                                             Bremen

                                             —

                                             050

                                             Nordrhein-Westfalen

                                             1 010

                                             060

                                             Hessen

                                             558

                                             070

                                             Rheinland-Pfalz

                                             887

                                             080

                                             Baden-Württemberg

                                             1 190

                                             090

                                             Bayern

                                             1 678

                                             100

                                             Saarland

                                             90

                                             110

                                             Berlin

                                             —

                                             112

                                             Brandenburg

                                             284

                                             113

                                             Mecklenburg-Vorpommern

                                             268

                                             114

                                             Sachsen

                                             313

                                             115

                                             Sachsen-Anhalt

                                             270

                                             116

                                             Thüringen

                                             283

                                             Németország összesen

                                             8 800 ”

                                 b)

                                 Az adatszolgáltató üzemek számáról szóló táblázatban a Görögországra vonatkozó sorok helyébe a következő lép:

                                             „Hivatkozási szám

                                             Az FADN-körzet megnevezése

                                             Az adatszolgáltató üzemek száma számviteli évenként

                                             GÖRÖGORSZÁG

                                             450

                                             Μακεδονία – Θράκη (Makedónia-Trákia)

                                             1 700

                                             460

                                             Ήπειρος – Πελοπόννησος – Νήσοι Ιονίου (Epirusz, Peloponnészosz, Jón-szigetek)

                                             1 150

                                             470

                                             Θεσσαλία (Thesszália)

                                             600

                                             480

                                             Στερεά Ελλάς – Νήσοι Αιγαίου – Κρήτη (Sterea Ellas, Égei-szigetek, Kréta)

                                             1 225

                                             Görögország összesen

                                             4 675 ”

                                 c)

                                 Az adatszolgáltató üzemek számáról szóló táblázatban a Magyarországra vonatkozó sorok helyébe a következő lép:

                                             „Hivatkozási szám

                                             Az FADN-körzet megnevezése

                                             Az adatszolgáltató üzemek száma számviteli évenként

                                             MAGYARORSZÁG

                                             767

                                             Alföld

                                             1 144

                                             768

                                             Dunántúl

                                             733

                                             764

                                             Észak-Magyarország

                                             223

                                             Magyarország összesen

                                             2 100 ”

                                 d)

                                 Az adatszolgáltató üzemek számáról szóló táblázatban a Romániára vonatkozó sorok helyébe a következő lép:

                                             „Hivatkozási szám

                                             Az FADN-körzet megnevezése

                                             Az adatszolgáltató üzemek száma számviteli évenként

                                             ROMÁNIA

                                             840

                                             Nord-Est

                                             724

                                             841

                                             Sud-Est

                                             913

                                             842

                                             Sud-Muntenia

                                             857

                                             843

                                             Sud-Vest-Oltenia

                                             519

                                             844

                                             Vest

                                             598

                                             845

                                             Nord-Vest

                                             701

                                             846

                                             Centru

                                             709

                                             847

                                             București-Ilfov

                                             79

                                             Románia összesen

                                             5 100 ”

                                 e)

                                 Az adatszolgáltató üzemek számáról szóló táblázatban a Finnországra vonatkozó sorok helyébe a következő lép:

                                             „Hivatkozási szám

                                             Az FADN-körzet megnevezése

                                             Az adatszolgáltató üzemek száma számviteli évenként

                                             FINNORSZÁG

                                             670

                                             Etelä-Suomi

                                             420

                                             680

                                             Sisä-Suomi

                                             169

                                             690

                                             Pohjanmaa

                                             203

                                             700

                                             Pohjois-Suomi

                                             108

                                             Finnország összesen

                                             900”

                     3.

                     A VIII. melléklet a következőképpen módosul:

                                 a)

                                 A D. táblázat a következőképpen módosul:

                                             i.

                                             a második táblázatban a „2010 Biológiai eszközök – növények” kategóriára vonatkozó sor helyébe a következő lép:

                                                         „Kód (*)

                                                         A kategóriák leírása

                                                            OV

                                                            AD

                                                            DY

                                                            IP

                                                            S

                                                            SA

                                                            CV

                                                         2010

                                                         Biológiai eszközök – növények

                                                         ”

                                             ii.

                                             az eszközkategóriára vonatkozó „2010 Biológiai eszközök – növények” sor helyébe a következő lép:
                                             „2010.   Biológiai eszközök – növények

                                             A még be nem takarított növények (állandó kultúrák és lábon álló állományok) értéke. A Halmozott értékcsökkenésre (D.AD) és a Tárgyévi értékcsökkenésre (D.DY.) vonatkozóan csak az állandó növénykultúrák esetében kell jelentést tenni.”

                                             iii.

                                             az értékelési módszerekre vonatkozó táblázat helyébe a következő táblázat lép:

                                                         „Az eladáskor felmerülő becsült költségekkel csökkentett valós érték

                                                         az értékesítéssel kapcsolatosan felmerülő becsült költségekkel csökkentett összeg, amelyért jól tájékozott, ügyleti szándékkal rendelkező felek között szokásos piaci feltételek szerint lebonyolított ügylet keretében egy adott eszközt el lehet cserélni, vagy egy adott kötelezettséget rendezni lehet

                                                         3010 , 5010 , 7010

                                                         Bekerülési költség

                                                         az eszköz beszerzésének névleges vagy eredeti költsége

                                                         2010 , 3020 , 3030 , 4010 , 7020

                                                         Könyv szerinti érték

                                                         az az érték, amelyen egy eszközt a mérlegben nyilvántartanak

                                                         1010 , 1020 , 1030 , 1040 , 8010 ”

                                 b)

                                 A H. táblázatban a negyedik albekezdés helyébe a következő szöveg lép:
                                 „Ahol a költségek a számviteli év során felmerülő ráfordítások összes „fogyasztását” jelölik, de ez nem felel meg az adott év termelésének, a felhalmozott készletek változásait (a növénytermesztésből eredő költségeket is beleértve) a D. táblázatban az 1040-es kódnál kell feltüntetni. Készletek.”

                                 c)

                                 Az M. táblázatban
                                 az AI „Adminisztratív információk” szakaszban a harmadik bekezdés helyébe a következő szöveg lép:
                                 „Az N oszlopban (Az alapegységek száma) említett adatokat a 2015–2017-es számviteli évekre a 10300–10319. kódra vonatkozóan nem kötelező megadni.”


title: A Bizottság (EU) 2017/2281 végrehajtási rendelete (2017. december 11.) a Németország bizonyos borvidékein, valamint Dánia, Hollandia és Svédország összes borvidékén 2017-ben szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről

text:
               12.12.2017

               HU

               Az Európai Unió Hivatalos Lapja

               L 328/17

         A BIZOTTSÁG (EU) 2017/2281 VÉGREHAJTÁSI RENDELETE
   (2017. december 11.)
   a Németország bizonyos borvidékein, valamint Dánia, Hollandia és Svédország összes borvidékén 2017-ben szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikkére,
   mivel:

               (1)

               Az 1308/2013/EU rendelet VIII. melléklete I. részének A.3. pontja értelmében a rendkívül kedvezőtlen időjárású években a tagállamok kérhetik a bor térfogatszázalékban számított alkoholtartalmának növelésére vonatkozó határértékek legfeljebb 0,5 %-kal való emelését.

               (2)

               Dánia, Németország, Hollandia és Svédország kérte a 2017-ben szüretelt szőlőből előállított bor alkoholtartalmának növelésére vonatkozó határértékek emelését, mivel az időjárási feltételek a vegetációs időszakban rendkívül kedvezőtlenek voltak. A szóban forgó kérelem Dánia, Hollandia és Svédország esetében minden borvidékre vonatkozik. Németország csak az Ahr, a Mittelrhein, a Mosel, a Nahe, a Pfalz és a Rheinhessen borvidéken termesztett Dornfelder borszőlőfajtából előállított bor alkoholtartalmának növelésére vonatkozó határértékek emelését kérte.

               (3)

               A 2017. évi rendkívül kedvezőtlen időjárási feltételek miatt az 1308/2013/EU rendelet VIII. melléklete I. részének A.2. pontjában a természetes alkoholtartalom növelésére vonatkozóan előírt határértékek bizonyos borvidékeken nem teszik lehetővé, hogy az összes szőlőfajtából, illetve egyes szőlőfajtákból olyan borokat állítsanak elő, amelyek az összes alkoholtartalom tekintetében megfelelnek a szokásos piaci keresletnek.

               (4)

               Következésképpen helyénvaló engedélyezni a Dániában, Németországban, Hollandiában és Svédországban található borvidékeken 2017-ben szüretelt összes borszőlőfajta vagy egyes borszőlőfajták felhasználásával előállított bor alkoholtartalmának növelésére vonatkozó határértékek emelését.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 1308/2013/EU rendelet VIII. melléklete I. részének A.2. pontjától eltérve az e rendelet mellékletében felsorolt borvidékeken, illetve borvidék részét képező területeken, az említett mellékletben meghatározott összes borszőlőfajta vagy egyes borszőlőfajták vonatkozásában a 2017-ben szüretelt friss szőlő, valamint a 2017-ben szüretelt szőlőből előállított szőlőmust, részben erjedt szőlőmust, még erjedésben levő újbor és bor esetében a térfogatszázalékban számított természetes alkoholtartalom növelésének mértéke nem haladhatja meg a 3,5 térfogatszázalékot.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 11-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      MELLÉKLET

         Azok a borszőlőfajták és borvidékek, illetve borvidék részét képező területek, amelyek esetében az 1. cikk alapján engedélyezett az alkoholtartalom-növelésre vonatkozó határérték emelése

                  Tagállam

                  Borvidékekvagy borvidék részét képező területek (szőlőtermő övezet)

                  Fajták

                  Dánia

                  Az összes borvidék (A. övezet)

                  Az összes engedélyezett szőlőfajta

                  Németország

                  Ahr borvidék (A. övezet)

                  Dornfelder

                  Mittelrhein borvidék (A. övezet)

                  Mosel borvidék (A. övezet)

                  Nahe borvidék (A. övezet)

                  Pfalz borvidék (A. övezet)

                  Rheinhessen borvidék (A. övezet)

                  Hollandia

                  Az összes borvidék (A. övezet)

                  Az összes engedélyezett szőlőfajta

                  Svédország

                  Az összes borvidék (A. övezet)

                  Az összes engedélyezett szőlőfajta


title: A Bizottság (EU) 2017/2299 végrehajtási rendelete (2017. december 12.) a Pediococcus acidilactici CNCM MA 18/5M készítmény hízósertések, kevésbé jelentős elválasztott és hízósertésfélék, brojlercsirkék, kevésbé jelentős hízómadárfajok és kevésbé jelentős tojómadárfajok takarmány-adalékanyagaként való engedélyezéséről, az említett takarmány-adalékanyag ivóvízben történő felhasználásának engedélyezéséről, valamint a 2036/2005/EK, az 1200/2005/EK és a 413/2013/EU végrehajtási rendelet módosításáról (az engedély jogosultja: Danstar Ferment AG; képviselője: Lallemand SAS) (EGT-vonatkozású szöveg. )

text:
                  13.12.2017

                  HU

                  Az Európai Unió Hivatalos Lapja

                  L 329/33

            A BIZOTTSÁG (EU) 2017/2299 VÉGREHAJTÁSI RENDELETE
      (2017. december 12.)
      a Pediococcus acidilactici CNCM MA 18/5M készítmény hízósertések, kevésbé jelentős elválasztott és hízósertésfélék, brojlercsirkék, kevésbé jelentős hízómadárfajok és kevésbé jelentős tojómadárfajok takarmány-adalékanyagaként való engedélyezéséről, az említett takarmány-adalékanyag ivóvízben történő felhasználásának engedélyezéséről, valamint a 2036/2005/EK, az 1200/2005/EK és a 413/2013/EU végrehajtási rendelet módosításáról (az engedély jogosultja: Danstar Ferment AG; képviselője: Lallemand SAS)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                  (2)

                  A Pediococcus acidilactici CNCM MA 18/5M készítmény takarmány-adalékanyagként való felhasználását a 70/524/EGK irányelvnek megfelelően brojlercsirkék esetében az 1200/2005/EK bizottsági rendelet (3), hízósertések esetében pedig a 2036/2005/EK bizottsági rendelet (4) időbeli korlátozás nélkül engedélyezte. Az említett készítmény ezt követően – az 1831/2003/EK rendelet 10. cikke (1) bekezdése b) pontjának megfelelően – mint meglévő termék bekerült a takarmány-adalékanyagok nyilvántartásába. A készítményt elválasztott malacok, hízósertések, tojótyúkok és brojlercsirkék ivóvizében történő felhasználásra a 413/2013/EU bizottsági végrehajtási rendelet (5) engedélyezte.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a Pediococcus acidilactici CNCM MA 18/5M készítmény brojlercsirkék és hízósertések takarmány-adalékanyagaként való újraértékelése iránt, valamint az említett rendelet 7. cikkének megfelelően a szóban forgó készítmény kevésbé jelentős elválasztott és hízósertésfélék, valamint kevésbé jelentős hízó- és tojómadárfajok esetében, illetve ivóvízben történő felhasználásának engedélyezése iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2016. április 20-i véleményében (6) megállapította, hogy a Pediococcus acidilactici CNCM MA 18/5M készítmény a javasolt felhasználási feltételek mellett nincs káros hatással sem az állatok és emberek egészségére, sem a környezetre. A Hatóság továbbá arra a következtetésre jutott, hogy a készítmény takarmányban és ivóvízben való felhasználása hatékony lehet a hízósertések és a brojlercsirkék tenyésztéstechnikai teljesítményének javítása tekintetében. Mivel az adalékanyag hatásmechanizmusa vélelmezetten azonos, a Hatóság úgy vélte, hogy a készítmény javíthatja a kevésbé jelentős elválasztott és hízósertésfélék, valamint a kevésbé jelentős hízó- és tojómadárfajok tenyésztéstechnikai paramétereit is. A Hatóság úgyítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                  (5)

                  A Pediococcus acidilactici CNCM MA 18/5M-et tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet I. mellékletében meghatározottak szerint engedélyezni kell.

                  (6)

                  Az 1831/2003/EK rendelet szerinti új engedély megadása következtében az 1200/2005/EK rendeletet, a 2036/2005/EK rendeletet és a 413/2013/EU végrehajtási rendeletet ennek megfelelően módosítani kell.

                  (7)

                  mivel biztonsági okok nem indokolják az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (8)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      Az I. mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Az 1200/2005/EK rendelet módosításai
      Az 1200/2005/EK rendelet II. mellékletében a Pediococcus acidilactici CNCM MA 18/5M-re vonatkozó E 1712 számú bejegyzést el kell hagyni.
      3. cikk
      A 2036/2005/EK rendelet módosítása
      A 2036/2005/EK rendelet I. mellékletében a Pediococcus acidilactici CNCM MA 18/5M-re vonatkozó E 1712 számú bejegyzést el kell hagyni.
      4. cikk
      A 413/2013/EU rendelet módosítása
      A 413/2013/EU rendelet mellékletének helyébe e rendelet II. melléklete lép.
      5. cikk
      Átmeneti intézkedések
      Az I. mellékletben szereplő készítmény és az azt tartalmazó takarmányok, amelyeket 2018. július 2. előtt állítottak elő és címkéztek fel a 2018. január 2. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
      6. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. december 12-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

         (3)  A Bizottság 1200/2005/EK rendelete (2005. július 26.) a takarmányokban lévő egyes adalékanyagok végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről (HL L 195., 2005.7.27., 6. o.).

         (4)  A Bizottság 2036/2005/EK rendelete (2005. december 14.) a takarmányokban lévő egyes adalékanyagok végleges engedélyezéséről és egyes már engedélyezett takarmány-adalékanyagok új alkalmazásának ideiglenes engedélyezéséről (HL L 328., 2005.12.15., 13. o.).

         (5)  A Bizottság 413/2013/EU végrehajtási rendelete (2013. május 6.) a Pediococcus acidilactici CNCM MA 18/5M-et tartalmazó készítménynek az elválasztott malacok, hízósertések, tojótyúkok és brojlercsirkék ivóvizében történő felhasználásra szánt adalékanyagaként való engedélyezéséről (az engedély jogosultja: Lallemand SAS) (HL L 125., 2013.5.7., 1. o.).

         (6)  EFSA Journal (2016); 14(6):4483.

         I. MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     CFU/kg 12 %-os nedvességtartalmú teljes értékű takarmányban

                     CFU/l ivóvíz

                        Kategória: állattenyésztésben alkalmazott adalékanyagok. Funkcionális csoport: bélflóra-stabilizálók

                     4d1712

                     a Lallemand SAS által képviselt Danstar Ferment AG

                        Pediococcus acidilactici CNCM MA 18/5M

                        Az adalékanyag összetétele

                                    Pediococcus acidilactici CNCM MA 18/5M készítmény legalább 1 × 1010 CFU/g adalékanyag-tartalommal

                                 Szilárd, bevonattal ellátott és bevonat nélküli formában

                        A hatóanyag jellemzése

                     Életképes Pediococcus acidilactici CNCM MA 18/5M-sejtek

                        Analitikai módszer
                         (1)

                     A takarmány-adalékanyag, előkeverékek, takarmányok és víz hatóanyagának számlálása: lemezkenéses módszer (EN 15786:2009).
                     Azonosítás: pulzáló erőterű gél-elektroforézist (PFGE) alkalmazó módszer.

                     Hízósertések
                     Kevésbé jelentős elválasztott és hízósertésfélék
                     Brojlercsirkék és kevésbé jelentős hízó- és tojómadárfajok

                     —

                     1 × 109

                     —

                     5 × 108

                     —

                                 1.

                                 Az adalékanyag, az előkeverék és a takarmánykeverék használati utasításában fel kell tüntetni a tárolási körülményeket, valamint a stabilitást hőkezelés során és ivóvízben.

                                 2.

                                 Az adalékanyag ivóvízben való használatakor annak homogén diszperzióját biztosítani kell.

                                 3.

                                 Használata a következő engedélyezett kokcidiosztatikumokat tartalmazó takarmányban engedélyezett: dekokinát, halofuginon, diklazuril és nikarbazin.

                                 4.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatukból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                 5.

                                 Az adalékanyag ivóvízben való felhasználása megengedett.

                     2028.1.2.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.

         II. MELLÉKLET
         „
               MELLÉKLET

                           Az adalékanyag azonosító száma

                           Az engedély jogosultjának neve

                           Adalékanyag

                           Összetétel, kémiai képlet, leírás, analitikai módszer

                           Állatfaj vagy -kategória

                           Maximális életkor

                           Legkisebb tartalom

                           Legnagyobb tartalom

                           Egyéb rendelkezések

                           Az engedély lejárta

                           CFU/l ivóvízben

                              Kategória: állattenyésztésben alkalmazott adalékanyagok. Funkcionális csoport: bélflóra-stabilizálók

                           4d1712

                           Lallemand SAS

                              Pediococcus acidilactici CNCM MA 18/5M

                              Az adalékanyag összetétele

                              Pediococcus acidilactici CNCM MA 18/5M készítmény legalább 1 × 1010 CFU/g adalékanyag-tartalommal

                              A hatóanyag jellemzése

                           Életképes Pediococcus acidilactici CNCM MA 18/5 M sejtek

                              Analitikai módszerek
                               (1)

                           Számlálás: lemezkenéses módszer MRS agar alkalmazásával (EN 15786:2009)
                           Azonosítás: Pulzáló erőterű gél-elektroforézis (PFGE)

                           (Elválasztott) malacok
                           Tojótyúkok

                           —

                           5 × 108

                           —

                                       1.

                                       Az adalékanyag használati utasításában fel kell tüntetni a tárolási körülményeket, valamint a stabilitást hőkezelés során és ivóvízben.

                                       2.

                                       Legfeljebb 35 kg testtömegű (elválasztott) malacok számára.

                                       3.

                                       Biztonsági előírás: használatkor védőmaszk, védőszemüveg és védőkesztyű viselése kötelező.

                                       4.

                                       Az adalékanyagot össze kell keverni más takarmány-adalékanyagokkal vagy takarmány-alapanyagokkal azért, hogy az ivóvízben teljesen homogén módon diszpergálódjon.

                           2023. május 27.

                     ”

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.


title: A Bizottság (EU) 2017/2298 végrehajtási rendelete (2017. december 12.) a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK bizottsági rendelet módosításáról (EGT-vonatkozású szöveg. )

text:
               13.12.2017

               HU

               Az Európai Unió Hivatalos Lapja

               L 329/26

         A BIZOTTSÁG (EU) 2017/2298 VÉGREHAJTÁSI RENDELETE
   (2017. december 12.)
   a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK bizottsági rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 15. cikke (5) bekezdésére,
   mivel:

               (1)

               A 669/2009/EK bizottsági rendelet (2) az I. mellékletében (a továbbiakban: a lista) felsorolt nem állati eredetű takarmányok és élelmiszerek behozatala kapcsán megállapítja a 882/2004/EK rendelet I. mellékletében említett területekre történő beléptetési helyeken elvégzendő fokozott hatósági ellenőrzésre vonatkozó szabályokat.

               (2)

               A 669/2009/EK rendelet 8. cikke előírja, hogy az illetékes hatóság a kijelölt beléptetési helyen köteles azonossági és fizikai ellenőrzéseket végezni az említett rendelet I. mellékletében felsorolt termékek szállítmányain. Az említett rendelet 9. cikkének (2) bekezdése értelmében azonban egy új terméknek az I. mellékletbe történő felvételéről szóló határozat bizonyos feltételekkel rendelkezhet úgy, hogy az ellenőrzéseket a rendeltetési hely illetékes hatósága végezze el, amennyiben a termék rendkívül romlandó jellege vagy a csomagolás jellegzetességei miatt a kijelölt beléptetési helyen történő mintavétel elkerülhetetlen következményeként komoly élelmiszer-biztonsági kockázat lépne fel vagy a termék elfogadhatatlan mértékben megrongálódna. Az I. mellékletben szereplő bejegyzések számos termékre kiterjedhetnek, valamint az érintett termékek rendkívül romlandó jellegűként való besorolása változhat az I. mellékletbe való felvételt követően. Ezenkívül a már felsorolt termékek esetében a csomagolás jellemzői is változhatnak. Ezért helyénvaló módosítani a 669/2009/EK rendelet 9. cikkének (2) bekezdését annak érdekében, hogy az ott említett eltérés az I. mellékletben már felsorolt termékekre és az ugyanott felsorolandó új termékekre is alkalmazható legyen.

               (3)

               A 669/2009/EK rendelet 2. cikke értelmében a listát rendszeresen, legalább félévenként felül kell vizsgálni, legalább a szóban forgó cikkben említett információforrások figyelembevételével.

               (4)

               Az élelmiszer- és takarmánybiztonsági riasztási rendszeren keresztül bejelentett közelmúltbeli élelmiszer-káresemények gyakorisága és jelentősége, az Európai Bizottság Egészségügyi és Élelmiszer-biztonsági Főigazgatóságának „Egészségügy és élelmiszer-biztonság – ellenőrzés és elemzés” Igazgatósága által harmadik országokban végzett ellenőrzések megállapításai, valamint a tagállamok által a 669/2009/EK rendelet 15. cikkének megfelelően a Bizottsághoz benyújtott, a nem állati eredetű takarmányok és élelmiszerek szállítmányaira vonatkozó félévente benyújtott jelentések alapján a lista módosításra szorul.

               (5)

               A releváns információforrások az Indiából és Pakisztánból származó paprika (Capsicum spp.) szállítmányai esetében új kockázatok megjelenését jelzik, ezért ez esetben indokolt a fokozott hatósági ellenőrzések bevezetése. Így a listát ki kell egészíteni az ezekre a szállítmányokra vonatkozó bejegyzésekkel.

               (6)

               Ezenkívül a lista egyes bejegyzéseinek alkalmazási körét módosítani kell oly módon, hogy a jelenleg felsoroltaktól eltérő termékformákat is magukban foglaljanak, amennyiben az említett egyéb termékformák ugyanazt a kockázatot hordozzák. Ezért helyénvaló módosítani az Egyesült Államokból származó pisztáciára, valamint a Thaiföldről és Vietnamból származó paprikára (Capsicum spp.) vonatkozóan bejegyzéseket oly módon, hogy azok a pörkölt pisztáciát és a fagyasztott paprikát is magukban foglalják.

               (7)

               Ezen túlmenően a listát indokolt módosítani annak egyértelművé tétele érdekében, hogy a kombinált nómenklatúra (KN) 0806 20 kódja alá sorolt szárított szőlőre vonatkozó bejegyzések a péppé aprított vagy zúzott, további kezelés nélküli szárított szőlőre is vonatkozzanak (3).

               (8)

               A listából ugyanakkor törölni kell az azon árucikkekre vonatkozó bejegyzéseket, amelyek tekintetében a rendelkezésre álló információk azt mutatják, hogy általánosságban véve elegendő mértékben megfelelnek a vonatkozó uniós jogszabályok által előírt biztonsági követelményeknek, és esetükben ezért a fokozott hatósági ellenőrzés a továbbiakban nem indokolt. Ennek megfelelően a listáról el kell hagyni az Egyiptomból származó csemegeszőlőre és a Thaiföldről származó padlizsánra vonatkozó bejegyzéseket.

               (9)

               A következetesség és az érthetőség biztosítása érdekében helyénvaló a 669/2009/EK rendelet I. mellékletének helyébe e rendelet mellékletének szövegét léptetni.

               (10)

               A 669/2009/EK rendeletet ezért ennek megfelelően módosítani kell.

               (11)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 669/2009/EK rendelet a következőképpen módosul:

               1.

               A 9. cikkben a (2) bekezdés helyébe a következő szöveg lép:
               „(2)   A 8. cikk (1) bekezdésétől eltérve a Bizottság kivételes körülmények között, az I. mellékletben szereplő valamely termék vonatkozásában úgy rendelkezhet, hogy a közös beléptetési okmányon feltüntetett rendeltetési hely illetékes hatósága adott esetben az ilyen termékekből álló szállítmányon a takarmány- és élelmiszer-ipari vállalkozó telephelyén végezheti el az azonossági és fizikai ellenőrzést, amennyiben az (1) bekezdés b) és c) pontjában meghatározott feltételek teljesülnek, az alábbi feltételek teljesülése esetén:

                           a)

                           a termék rendkívül romlandó jellege vagy a csomagolás jellegzetességei miatt a kijelölt beléptetési helyen történő mintavétel elkerülhetetlen következményeként komoly élelmiszer-biztonsági kockázat lépne fel vagy a termék elfogadhatatlan mértékben megrongálódna;

                           b)

                           a kijelölt beléptetési helyen működő, valamint a fizikai ellenőrzést végző illetékes hatóságok között megfelelő együttműködési megállapodás jött létre az alábbiak biztosítása érdekében:

                                       i.

                                       a szállítmány bármilyen jogosulatlan hozzáférés ellen védve van valamennyi ellenőrzés során;

                                       ii.

                                       a 15. cikkben említett jelentéstételi követelmények teljes mértékben teljesülnek.”

               2.

               A 669/2009/EK rendelet I. mellékletének helyébe az e rendelet mellékletében szereplő szöveg lép.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2018. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 12-én.

            a Bizottság részéről

            az elnök

         Jean-Claude JUNCKER

      (1)  HL L 165., 2004.4.30., 1. o.

      (2)  A Bizottság 669/2009/EK rendelete (2009. július 24.) a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról, valamint a 2006/504/EK határozat módosításáról (HL L 194., 2009.7.25., 11. o.).

      (3)  A Vámigazgatások Világszervezetének a Harmonizált Áruleíró- és Kódrendszerhez fűzött magyarázata a Harmonizált Áruleíró- és Kódrendszerről szóló nemzetközi egyezménnyel létrehozott nómenklatúra 8. árucsoportjával kapcsolatban.

      MELLÉKLET
      „
            I. MELLÉKLET

               A kijelölt beléptetési helyen fokozott ellenőrzésnek alávetett, nem állati eredetű takarmányok és élelmiszerek

                        Takarmány és élelmiszer
                        (tervezett felhasználás)

                        KN-kód (1)

                        TARIC-alszám

                        Származási ország

                        Veszély

                        A fizikai és azonossági ellenőrzések gyakorisága (%)

                        Ananász

                              (Élelmiszer – friss vagy hűtött)

                        0804 30 00

                           Benin (BJ)

                        Növényvédőszer-maradék (2)
                            (3)

                        20

                                    —

                                    Földimogyoró, héjában

                                    —

                                 1202 41 00

                           Bolívia (BO)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91 ;
                                    2008 11 96 ;
                                    2008 11 98

                              (Takarmány és élelmiszer)

                        Hosszúbab
                        (Vigna unguiculata spp. sesquipedalis, vigna unguiculata spp. unguiculata)

                              (Élelmiszer – friss, hűtött vagy fagyasztott zöldség)

                        ex 0708 20 00 ;
                        ex 0710 22 00

                           10

                           10

                           Kambodzsa (KH)

                        Növényvédőszer-maradék (2)
                            (4)

                        50

                        Kínai zeller (Apium graveolens)

                              (Élelmiszer – friss vagy hűtött fűszernövények)

                        ex 0709 40 00

                           20

                           Kambodzsa (KH)

                        Növényvédőszer-maradék (2)
                            (5)

                        50

                        Brassica oleracea
                        (egyéb ehető káposztaféle, »kínai brokkoli«) (6)

                              (Élelmiszer – friss vagy hűtött)

                        ex 0704 90 90

                           40

                           Kína (CN)

                        Növényvédőszer-maradék (2)

                        20

                        Tea, aromásítva is

                              (Élelmiszer)

                        0902

                           Kína (CN)

                        Növényvédőszer-maradék (2)
                            (7)

                        10

                                    —

                                    Édes paprika (Capsicum annuum)

                                    —

                                    0709 60 10 ;
                                    0710 80 51

                           Dominikai Köztársaság (DO)

                        Növényvédőszer-maradék (2)
                            (8)

                        20

                                    —

                                    Paprika (édestől eltérő) (Capsicum spp.)

                                    —

                                    ex 0709 60 99 ;
                                    ex 0710 80 59

                           20

                           20

                                    —

                                    Hosszúbab
                                    (Vigna unguiculata spp. sesquipedalis, vigna unguiculata spp. unguiculata)

                                    —

                                    ex 0708 20 00 ;
                                    ex 0710 22 00

                           10

                           10

                              (Élelmiszer – friss, hűtött vagy fagyasztott)

                        Földieper

                              (Élelmiszer – friss vagy hűtött)

                        0810 10 00

                           Egyiptom (EG)

                        Növényvédőszer-maradék (2)
                            (9)

                        10

                                    —

                                    Édes paprika (Capsicum annuum)

                                    —

                                    0709 60 10 ;
                                    0710 80 51

                           Egyiptom (EG)

                        Növényvédőszer-maradék (2)
                            (10)

                        10

                                    —

                                    Paprika (édestől eltérő) (Capsicum spp.)

                                    —

                                    ex 0709 60 99 ;
                                    ex 0710 80 59

                           20

                           20

                              (Élelmiszer – friss, hűtött vagy fagyasztott)

                                    —

                                    Földimogyoró, héjában

                                    —

                                 1202 41 00

                           Gambia (GM)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91 ;
                                    2008 11 96 ;
                                    2008 11 98

                              (Takarmány és élelmiszer)

                                    —

                                    Mogyoró, héjában

                                    —

                                 0802 21 00

                           Grúzia (GE)

                        Aflatoxinok

                        20

                                    —

                                    Mogyoró, héj nélkül

                                    —

                                 0802 22 00

                              (Élelmiszer)

                        Pálmaolaj

                              (Élelmiszer)

                        1511 10 90 ;
                        1511 90 11 ;

                           Ghána (GH)

                        Szudánszínezékek (11)

                        50

                        ex 1511 90 19 ;
                        1511 90 99

                           90

                        Paprika (édestől eltérő) (Capsicum spp.)

                        ex 0709 60 99 ;
                        ex 0710 80 59

                           20

                           20

                           India (IN)

                        Növényvédőszer-maradék (2)
                            (12)

                        10

                              (Élelmiszer – friss, hűtött vagy fagyasztott)

                        Szárított szőlő (beleértve a péppé aprított vagy zúzott, további kezelés nélküli szárított szőlőt)

                              (Élelmiszer)

                        0806 20

                           Irán (IR)

                        Ochratoxin-A

                        5

                        Hüvelyes borsó (fejtetlen)

                              (Élelmiszer – friss vagy hűtött)

                        ex 0708 10 00

                           40

                           Kenya (KE)

                        Növényvédőszer-maradék (2)
                            (13)

                        5

                                    —

                                    Földimogyoró, héjában

                                    —

                                 1202 41 00

                           Madagaszkár (MG)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91 ;
                                    2008 11 96 ;
                                    2008 11 98

                              (Takarmány és élelmiszer)

                        Szezámmag

                              (Élelmiszer – friss vagy hűtött)

                        1207 40 90

                           Nigéria (NG)

                        Szalmonella (14)

                        50

                        Paprika (édestől eltérő) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Pakisztán (PK)

                        Növényvédőszer-maradék (2)

                        10

                              (Élelmiszer – friss, hűtött vagy fagyasztott)

                                    —

                                    Földimogyoró, héjában

                                    —

                                 1202 41 00

                           Szenegál (SN)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91 ;
                                    2008 11 96 ;
                                    2008 11 98

                              (Takarmány és élelmiszer)

                        Málna

                              (Élelmiszer – fagyasztott)

                        0811 20 31 ;

                           Szerbia (RS)

                        Norovírus

                        10

                        ex 0811 20 11 ;
                        ex 0811 20 19

                           10

                           10

                        Görögdinnye (Egusi, Citrullus spp.) magja és az abból származó termékek

                              (Élelmiszer)

                        ex 1207 70 00 ;
                        ex 1106 30 90 ;
                        ex 2008 99 99

                           10

                           30

                           50

                           Sierra Leone (SL)

                        Aflatoxinok

                        50

                        Paprika (édes és édestől eltérő) (Capsicum spp.)

                              (Élelmiszer – szárított, pörkölt, zúzott vagy őrölt)

                        ex 2008 99 99 ;
                        0904 21 10 ;

                           79

                           Srí Lanka (LK)

                        Aflatoxinok

                        20

                        ex 0904 21 90 ;
                        ex 0904 22 00

                           20

                           11 ; 19

                                    —

                                    Földimogyoró, héjában

                                    —

                                 1202 41 00

                           Szudán (SD)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91 ;
                                    2008 11 96 ;
                                    2008 11 98

                              (Takarmány és élelmiszer)

                        Szezámmag

                              (Élelmiszer – friss vagy hűtött)

                        1207 40 90

                           Szudán (SD)

                        Szalmonella (14)

                        50

                        Paprika (édestől eltérő) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Thaiföld (TH)

                        Növényvédőszer-maradék (2)
                            (15)

                        10

                              (Élelmiszer – friss, hűtött vagy fagyasztott)

                        Hosszúbab
                        (Vigna unguiculata spp. sesquipedalis, vigna unguiculata spp. unguiculata)

                        ex 0708 20 00 ;
                        ex 0710 22 00

                           10

                           10

                           Thaiföld (TH)

                        Növényvédőszer-maradék (2)
                            (16)

                        20

                              (Élelmiszer – friss, hűtött vagy fagyasztott zöldség)

                        Szárított szőlő (beleértve a péppé aprított vagy zúzott, további kezelés nélküli szárított szőlőt)

                              (Élelmiszer)

                        0806 20

                           Törökország (TR)

                        Ochratoxin-A

                        5

                                    —

                                    Szárított kajszibarack

                                    —

                                 0813 10 00

                           Törökország (TR)

                        Szulfitok (17)

                        20

                                    —

                                    Kajszibarack, más módon elkészítve vagy tartósítva

                                    —

                                 2008 50 61

                              (Élelmiszer)

                        Citrom (Citrus limon, Citrus limonum)

                              (Élelmiszer – friss, hűtött vagy szárított)

                        0805 50 10

                           Törökország (TR)

                        Növényvédőszer-maradék (2)

                        20

                        Édes paprika (Capsicum annuum)

                              (Élelmiszer – friss, hűtött vagy fagyasztott)

                        0709 60 10 ;
                        0710 80 51

                           Törökország (TR)

                        Növényvédőszer-maradék (2)
                            (18)

                        10

                        Szőlőlevél

                              (Élelmiszer)

                        ex 2008 99 99

                           11 ; 19

                           Törökország (TR)

                        Növényvédőszer-maradék (2)
                            (19)

                        50

                        Gránátalma

                              (Élelmiszer – friss vagy hűtött)

                        ex 0810 90 75

                           30

                           Törökország (TR)

                        Növényvédőszer-maradék (2)
                            (20)

                        20

                                    —

                                    Padlizsán (Solanum melongena)

                                    —

                                    0709 30 00 ;

                           Uganda (UG)

                        Növényvédőszer-maradék (2)

                        20

                        ex 0710 80 95

                           72

                                    —

                                    Etióp padlizsán (Solanum aethiopicum)

                                    —

                                    ex 0709 99 90 ;
                                    ex 0710 80 95

                           80

                           73

                              (Élelmiszer – friss, hűtött vagy fagyasztott zöldség)

                        Szezámmag

                              (Élelmiszer – friss vagy hűtött)

                        1207 40 90

                           Uganda (UG)

                        Szalmonella (14)

                        50

                                    —

                                    Pisztácia, héjában

                                    —

                                 0802 51 00

                           Egyesült Államok (US)

                        Aflatoxinok

                        10

                                    —

                                    Pisztácia, héj nélkül

                                    —

                                 0802 52 00

                                    —

                                    Pisztácia, pörkölve

                                    —

                                    ex 2008 19 13 ;
                                    ex 2008 19 93

                           20

                           20

                              (Élelmiszer)

                                    —

                                    Szárított kajszibarack

                                    —

                                 0813 10 00

                           Üzbegisztán (UZ)

                        Szulfitok (17)

                        50

                                    —

                                    Kajszibarack, más módon elkészítve vagy tartósítva

                                    —

                                 2008 50 61

                              (Élelmiszer)

                                    —

                                    Korianderlevél

                                    —

                                 ex 0709 99 90

                           72

                           Vietnam (VM)

                        Növényvédőszer-maradék (2)
                            (21)

                        50

                                    —

                                    Bazsalikom (indiai, édes)

                                    —

                                 ex 1211 90 86

                           20

                                    —

                                    Menta

                                    —

                                 ex 1211 90 86

                           30

                                    —

                                    Petrezselyem

                                    —

                                 ex 0709 99 90

                           40

                              (Élelmiszer – friss vagy hűtött fűszernövények)

                        Okra

                              (Élelmiszer – friss vagy hűtött)

                        ex 0709 99 90

                           20

                           Vietnam (VM)

                        Növényvédőszer-maradék (2)
                            (21)

                        50

                        Paprika (édestől eltérő) (Capsicum spp.)

                        ex 0709 60 99 ;
                        ex 0710 80 59

                           20

                           20

                           Vietnam (VM)

                        Növényvédőszer-maradék (2)
                            (21)

                        50

                              (Élelmiszer – friss, hűtött vagy fagyasztott)

                        Pitahaya (sárkánygyümölcs)

                              (Élelmiszer – friss vagy hűtött)

                        ex 0810 90 20

                           10

                           Vietnam (VM)

                        Növényvédőszer-maradék (2)
                            (21)

                        10

                  ”

         (1)  Amennyiben egy KN-kódon belül csak bizonyos termékek esetében kötelező a vizsgálat, és az árunómenklatúrában e kód alá nem tartozik meghatározott albontás, a KN-kód az »ex« jelölést kapja.

         (2)  Legalább azon növényvédő szerek maradékai, amelyek a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendelet (HL L 70., 2005.3.16., 1. o.) 29. cikke (2) bekezdésének megfelelően elfogadott ellenőrzési programban szereplő, többféle szermaradék kimutatására alkalmazott GC-MS-en és LC-MS-en alapuló módszerrel elemezhetők (a növényvédő szer nyomon követése kizárólag a növényi eredetű termékekben vagy azok felszínén történik).

         (3)  Etefon-szermaradékok.

         (4)  Klórbufám-szermaradékok.

         (5)  Fentoát-szermaradékok.

         (6)  Brassica oleracea L. convar. Botrytis (L) Alef var. Italica Plenck, cultivar alboglabra fajok. »Kai Lan«, »Gai Lan«, »Gailan«, »Kailan«, »kínai kel«, »Jie Lan« néven is ismertek.

         (7)  Trifluralin-szermaradékok.

         (8)  Az acefát, az aldikarb (aldikarb, valamint szulfoxidja és szulfonja összesen, aldikarbban kifejezve), az amitráz (amitráz, beleértve a 2,4-dimetil-anilin részt tartalmazó metabolitokat, amitrázban kifejezve), a diafentiuron, a dikofol (p,p′ és o,p′ izomerek összesen), a ditiokarbamátok (ditiokarbamátok CS2-ben kifejezve, ideértve a manebet, mankozebet, metiramot, propinebet, tiramot és ziramot) és a metiokarb (metiokarb, metiokarb-szulfoxid és -szulfon összesen, metiokarbban kifejezve) szermaradékai.

         (9)  A hexaflumuron, a metiokarb (metiokarb, metiokarb-szulfoxid és -szulfon összesen, metiokarbban kifejezve), a fentoát és a tiofanát-metil szermaradékai.

         (10)  A dikofol (p,p′ és o,p′ izomerek összesen), a dinotefurán, a folpet, a prokloráz (prokloráz és a 2,4,6-triklórfenol részt tartalmazó metabolitjai összesen, proklorázban kifejezve), a tiofanát-metil és a triforin szermaradékai.

         (11)  E melléklet alkalmazásában a »szudánszínezékek« megnevezés a következő vegyi anyagokra vonatkozik: i. Szudán I (CAS-szám: 842-07-9); ii. Szudán II (CAS-szám 3118-97-6); iii. Szudán III (CAS-szám 85-86-9); iv. bíborvörös vagy Szudán IV (CAS-szám: 85-83-6).

         (12)  Karbofurán-szermaradékok.

         (13)  Az acefát és a diafentiuron szermaradékai.

         (14)  Referencia-módszer: EN/ISO 6579-1 vagy annak alapján az EN/ISO 16140 legújabb verziójának vagy egyéb nemzetközileg elfogadott hasonló eljárásnak megfelelően validált módszer.

         (15)  A formetanát (formetanát és sói összesen, formetanát(-hidroklorid)ban kifejezve), a protifosz és a triforin szermaradékai.

         (16)  Az acefát, a dikrotofosz, a protiofosz, a kinalfosz és a triforin szermaradékai.

         (17)  Referencia-módszerek: EN 1988-1:1998, EN 1988-2:1998 vagy ISO 5522:1981.

         (18)  A diafenturion, a formetanát (formetanát és sói összesen, formetanát(-hidroklorid)ban kifejezve) és a tiofanát-metil szermaradékai.

         (19)  A ditiokarbamátok (ditiokarbamátok CS2-ben kifejezve, ideértve a manebet, a mankozebet, a metiramot, a propinebet, a tiramot és a ziramot) és a metrafenon szermaradékai.

         (20)  Prokloráz-szermaradékok.

         (21)  A ditiokarbamátok (ditiokarbamátok CS2-ben kifejezve, ideértve a manebet, mankozebet, metiramot, propinebet, tiramot és ziramot), a fentoát és a kinalfosz szermaradékai.